**TECHNICKÁ SPRÁVA**

**VYTVORENIE PODMIENOK PRE DEINŠTITUCIONALIZÁCIU**

**DSS ADAMOVSKÉ KOCHANOVCE**

**RODINNÝ DOM S 2 BYTOVÝMI JEDNOTKAMI**

**ADAMOVSKÉ KOCHANOVCE**

**OPLOTENIE**

**SO 08**

**A . D O M, spol. s r.o.**

ul. Horné Bašty č.2, 917 01 Trnava, tel. 0905 261 241, adom@adom.sk

**1. IDENTIFIKAČNÉ ÚDAJE STAVBY A INVESTORA**

**1.1. IDENTIFIKAČNÉ ÚDAJE STAVBY**

Názov stavby : „VYTVORENIE PODMIENOK PRE DEINŠTITUCIONALIZÁCIU DSS ADAMOVSKÉ KOCHANOVCE“

**RODINNÝ DOM S 2 BYTOVÝMI JEDNOTKAMI**

**ADAMOVSKÉ KOCHANOVCE**

Stupeň: Projekt pre územné rozhodnutie, stavebné povolenie a realizáciu stavby

Miesto stavby : Miesto stavby: Adamovské Kochanovce, p.č. 342/5

Objednávateľ: Trenčiansky samosprávny kraj,

K dolnej stanici 7282/20A, 911 01 Trenčín

Autor

**1.2. IDENTIFIKAČNÉ ÚDAJE PROJEKTANTA STAVBY**

Autor projektu: Ing. arch. K. Viskupičová

Generálny projektant : A.DOM, spol. s r.o., Horné Bašty 2, Trnava

Zodpovedný projektant Ing. arch. VISKUPIČOVÁ Katarína

Architektúra a stavebné konštrukcie : Ing. LALÍKOVÁ Vlasta

Statika : Ing. PETRÁŠ Marián

Elektro – silnoprúd, slaboprúd : Ing. HORVÁTH Anton

Zdravotechnika Ing. ŠVEC Stanislav

Vykurovanie : Ing. ŠVEC Stanislav

Vetranie: Ing. ŠVEC Stanislav

Energetické hodnotenie Ing. ŠVEC Stanislav

PO Prievozník Mário

Spevnené plochy Ing. MATEČNÝ František

Sadové úpravy Ing. SABOLOVÁ Stanislava

**1.3. ZÁKLADNÉ ÚDAJE STAVBY**

**Zastavaná plocha**:

Objekt SO 01 229.92 m2

SO 02 229,92 m2

**Úžitková plocha**

Objekt SO 01 194,46 m2

SO 02 196,13 m2

**Obostavaný priestor:**

Objekt SO 01 1145,00 m3

SO 02 1145,00 m3

**Spevnené plochy** 320,05 m2

**Zeleň** 1 201,11 m2

**Plocha pozemku** 1 981,00 m2

Index zastavanej plochy 0,23

Koeficient spevnených plôch 0,16

Koeficient zelene 0,61

**1.4 VÝCHODISKOVÉ PODKLADY**

Použité podklady :

* geodetické výškopisné a polohopisné zameranie, spracoval ing. Vladimír Murcin, zo dňa 05.02.2019
* informatívna kópia z katastrálnej mapy
* informácie o parcele z katastrálneho portálu
* typový projekt „rodinný dom s 2 b.j.
* Stratégia deinštitucionalizácie systému sociálnych služieb a náhradnej starostlivosti v SR,
* Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2012 - 2015 (Ministerstvo práce, sociálnych vecí a rodiny SR)
* Odporúčanie kolektívu autorov v rámci 2 publikácií vydaných ako výstup národného projektu: „Podpora procesu deinštitucionalizácie a transformácie sociálnych služieb“ Implementačnej agentúry Ministerstva práce, sociálnych vecí a rodiny SR s názvom „Univerzálne navrhovanie objektov komunitných sociálnych služieb“ a „Tvorba inkluzívneho prostredia v procese deinštitucionalizácie
* Vyhláška č.259/2008 Z-Z.
* Vyhláška Ministerstva životného prostredia č.532/2002 Z.z. o všeobecných technických požiadavkách na stavby užívané osobami s obmedzenou schopnosťou pohybu a orientácie
* Ostatné predpisy, normy, nariadenia
* projektové podklady materiálov a konštrukcií navrhnutých v projekte

**2. TECHNICKÉ RIEŠENIE OPLOTENIA**

Pozemok určený na výstavbu, parcela č. 342/5 o rozlohe 1981 m2 vedený v katastri nehnuteľností ako záhrada sa nachádza v katastrálnom území obce Adamovské Kochanovce, okres Trenčín, v  časti obce a v území určenom na zástavbu objektami pre bývanie. Parcela určená na výstavbu na severozápadnej hranici susedí s pozemkom na ktorom sa nachádza rodinný dom, juhozápadnú a juhovýchodnú hranicu lemuje miestna komunikácia a na severovýchodnej hranici sa nachádza areál DSS Adamovské Kochanovce, ktorý má sídlo v priestoroch kaštieľa. Pozemok je v súčasnosti oplotený bariérovým betónovým plotom z troch strán , zo severozápadnej, juhozápadnej a juhovýchodnej. Zo severovýchodnej hranice je neoplotený. Vjazd a vstup pre klientov a návštevy na pozemok bude zriadený na juhovýchodnej hranici pozemku, na neho bude nadväzovať 5 parkovacích stojísk, ďalej bude vjazd a vstup i na juhovýchodnej hranici, ten bude slúžiť pre personál a prípadné zásobovanie. Na tento vjazd budú nadväzovať 2 parkovacie stojiská.

Novonavrhované oplotenie objektu rodinného domu s 2 bytovými jednotkami v Adamovských Kochanovciach bude riešené z 2 typov oplotenia. Bude realizované na severovýchodnej, juhozápadnej a juhovýchodnej časti pozemku. Na severozápadnej hranici je na susednej nehnuteľnosti zrealizovaný barierový betónový plot, ktorý ostáva zachovaný.

**BÚRACIE PRÁCE**

Existujúci betónový barierový plot výšky cca 2,1 m je zložený z betónových stĺpov kotvených do betónových pätiek a z betónových dosiek vkladaných medzi stĺpy. Veľkosť základových pätiek nie je známa, nakoľko sa pred zahájením projektu nerobili sondy. Na juhovýchodnej a juhozápadnej hranici

pozemku bude vybúraný v rozsahu stĺpy a dosky, základové pätky sa vybúrajú tam, kde bude dochádzať ku kolízii s novonavrhovaným oplotením, ktoré bude kopírovať vytýčené hranice pozemku.

**OPLOTENIE VSTUPU ZO ZVÁRANÝCH TENKOSTENNÝCH PROFILOV**

**Položka oplotenia 10, 11, 12**

Medzi oceľové stĺpiky pergol navrhované v PD statika budú uchytené dielce zložené z rámu, ktorý sa bude realizovať z jaklových profilov 50x50x3 mm. Výplň budú tvoriť oceľové trubky hladké Ø 14 mm navarené k rámu v rozteči 130 mm. Rámy sa budú uchytávať cez dištančné prvky pomocou skrutiek cez predvŕtané otvory.

**Položka oplotenia 13,14**

Tieto oceľové dielce rovnakej konštrukcie ako pol. 10,11 a 12 sa budú vkladať medzi železobetónové steny vymedzujúce priestor pre nádoby na komunálny odpad a pre parkovanie bicyklov.

**Položka oplotenia 15**

Tvorí ju vstupná bránka s pevným bočným dielcom vložené medzi stĺpiky oceľového prístrešku prekrytia vstupu navrhované v PD statika. Rám bude tvoriť jaklový profil 60x60x3 mm, výplň oceľové trubky hladké Ø 14 mm navarené k rámu v rozteči 130 mm. Navrhnuté je kovanie guľa-kľučka, FAB, napojenie na audiovrátnika, regulovateľné pánty.

**Položka oplotenia 16**

Jedná sa o uzatváranie priestoru parkovania bicyklov. Je zložené z posuvnej brány a pevnej časti. Konštrukcia ako pri pol. č. 15 vkladaná medzi železobetónové steny. Kovanie kľučka-kľučka, hákový zámok, horné vedenie, vodiaci podlahový profil, dojazdová kapsa a pojazdové kolieska.

**Položka oplotenia 17**

Tvorí ju vstupná bránka do priestoru pre uloženie komunálneho odpadu. Konštrukcia ako pri pol. č. 15 vkladaná medzi železobetónové steny. Stredový stĺpik bude kotvený pomocou kotevnej platne 120x120x5 mm do betónovej pätky 300x300 mm.

Navrhnuté je kovanie kľučka-kľučka, FAB, regulovateľné pánty.

**tr. betónu základov C 20/25-XC(SK)-CI0,4-Dmax22-S3**

**oceľ tr. S235(11 373)**

**Povrchová úprava ALKYTON kováčska čierna farba**

**OPLOTENIE Z PRIEMYSELNÝCH ZVÁRANÝCH PANELOV**

Časť juhozápadnej hranice pozemku situovaná za hlavným vstupom, taktiež juhovýchodná a severovýchodná hranica pozemku bude oplotená priehľadným oplotením prevažnej výšky 2,130 m od uličného terénu. Niveleta terénu sa pohybuje v rozmedzí od 198,100 po 197,750 m n.m. na JZ a JV hranici pozemku a od 197,250 po 197,750 m n.m. na SV hranici pozemku. Popri oplotení sú v sadových úpravách navrhnuté rôzne popínavky, ovocné kry a stromy.

Navrhnuté je systémové oplotenie z priemyselných panelov Pilofor Super, veľkosť ôk 50x200 mm. Výška panelov sa pohybuje od 1,63 po 2,030 m. Panely sa budú upevňovať na štvorhranné stĺpiky Pilofor 60x60 mm pomocou systémových príchytiek, skrutiek a krytu na hlavu skrutky. Osová vzdialenosť stĺpikov je 2,53 m, budú osadené v základových pätkách Ø 0,250 m z betónu tr. STN EN 206 C20/25-XC2(SK)-CI0,4-Dmax22-S3 hĺbka min. 800 mm od UT. Stĺpiky budú v pätkách kotvené 400 mm. Medzi stĺpami budú zrealizované betónové podhrabové dosky 2450x500x50 mm alebo 2450x250x50 mm. Dosky budú k stĺpikom uchytávané pomocou stabilizačných koncových alebo priebežných držiakov. Situačne napravo od hlavného vstupu na dĺžku 2,550 m z dôvodu výšky nivelety terénu bude namiesto podhrabových dosiek zrealizovaný pásový základ 0,250 x 1,650 m z betónu tr. STN EN 206 C20/25-XC2(SK)-CI0,4-Dmax22-S3.

V juhovýchodnom oplotení sa bude nachádzať služobný vstup pre peších a pre zásobovanie. Preto bude v oplotení osadená jednokrídlová a dvojkrídlová brána navrhnutá taktiež zo systému Pilofor super. Jednokrídlová brána bude mať rozmer 1,09 x 1,98 m, dvojkrídlová 4,11 x 1,98 m. Súčasťou brán budú stĺpiky, závesy, FAB, kovanie guľa-kľučka, plastový doraz.

Povrchová úprava stĺpikov, výplne zo  zváraných panelov a brán bude upravená žiarovým zinkovaním + PVC antracit RAL 7016. Farba všetkého príslušenstva montážnych doplnkov bude čierna.

**Všetky rozmery v projekte je nutné pri realizácií prispôsobiť reálnym mieram a podmienkam na stavbe, tak isto všetky druhy materiálov a ich farebnosť a výrobnú dokumentáciu pred zahájením výroby a pred zabudovaním odsúhlasiť s hlavným architektom projektu.**